**บทที่ 3**

**วิธีการดำเนินการวิจัย**

 การวิจัยสมรรถนะในการปฏิบัติงานที่รองรับการเปิดประชาคมอาเซียนของบุคลากรมหาวิทยาลัยราชภัฏในภาคตะวันออกเฉียงเหนือ เป็นการวิจัยแบบผสม (Mixed Method) ดำเนินการวิจัยในเชิงปริมาณ (Quantitative Research) และคุณภาพ (Qualitative Research) แบ่งการวิจัยเป็น 2 ระยะคือ

 ระยะที่ 1 ศึกษาสมรรถนะการปฏิบัติงานที่รองรับการเปิดประชาคมอาเซียนของบุคลากรมหาวิทยาลัยราชภัฏกลุ่มภาคตะวันออกเฉียงเหนือ ใช้วิธีการวิจัยเชิงปริมาณ

 ระยะที่ 2 สร้างรูปแบบการพัฒนาสมรรถนะการปฏิบัติงานที่รองรับการเปิดประชาคมอาเซียนของบุคลากร มหาวิทยาลัยราชภัฏกลุ่มภาคตะวันออกเฉียงเหนือ ใช้วิธีการวิจัยเชิงคุณภาพ

**ระยะที่ 1 ศึกษาสมรรถนะการปฏิบัติงานที่รองรับการเปิดประชาคมอาเซียนของบุคลากรมหาวิทยาลัยราชภัฏกลุ่มภาคตะวันออกเฉียงเหนือ ใช้วิธีการวิจัยเชิงปริมาณ**

 1. ประชากรและกลุ่มตัวอย่าง

 1.1 ประชากร การวิจัยครั้งนี้ คือ บุคลากรสายวิชาการและสายสนับสนุน ของมหาวิทยาลัยราชภัฏกลุ่มภาคตะวันออกเฉียงเหนือจำนวน 12 มหาวิทยาลัย ได้แก่ มหาวิทยาลัยราชภัฏอุดรธานี, มหาวิทยาลัยราชภัฏมหาสารคาม, มหาวิทยาลัยราชภัฏเลย, มหาวิทยาลัยราชภัฏสกลนคร, มหาวิทยาลัยราชภัฏนครราชสีมา, มหาวิทยาลัยราชภัฏบุรีรัมย์, มหาวิทยาลัยราชภัฏสุรินทร์, มหาวิทยาลัยราชภัฏอุบลราชธานี, มหาวิทยาลัยราชภัฏศรีสะเกษ, มหาวิทยาลัยราชภัฏร้อยเอ็ด, มหาวิทยาลัยราชภัฏชัยภูมิ และมหาวิทยาลัยราชภัฏกาฬสินธุ์ รวมจำนวนทั้งสิ้น 7,241 คน

**ตารางที่ 3.1**

*จำนวนประชากรที่ใช้ในการวิจัยแยกตามมหาวิทยาลัยราชภัฏ ในภาคตะวันออกเฉียงเหนือ*

| ที่ | มหาวิทยาลัย | สายวิชาการ | สายสนับสนุน |
| --- | --- | --- | --- |
| 1 | มหาวิทยาลัยราชภัฏอุดรธานี | 583 | 398 |
| 2 | มหาวิทยาลัยราชภัฏมหาสารคาม | 663 | 306 |
| 3 | มหาวิทยาลัยราชภัฏเลย | 257 | 294 |
| 4 | มหาวิทยาลัยราชภัฏสกลนคร | 428 | 583 |
| 5 | มหาวิทยาลัยราชภัฏนครราชสีมา | 648 | 496 |
| 6 | มหาวิทยาลัยราชภัฏบุรีรัมย์ | 170 | 187 |
| 7 | มหาวิทยาลัยราชภัฏสุรินทร์ | 175 | 182 |
| 8 | มหาวิทยาลัยราชภัฏอุบลราชธานี | 223 | 248 |
| 9 | มหาวิทยาลัยราชภัฏศรีสะเกษ | 169 | 226 |
| 10 | มหาวิทยาลัยราชภัฏร้อยเอ็ด | 170 | 180 |
| 11 | มหาวิทยาลัยราชภัฏชัยภูมิ | 165 | 170 |
| 12 | มหาวิทยาลัยราชภัฏกาฬสินธุ์ | 137 | 183 |
|  | รวม | 3,788 | 3,453 |

 1.2 กลุ่มตัวอย่างในการวิจัยครั้งนี้จะเก็บรวบรวมข้อมูลโดยใช้แบบสอบถามจากกลุ่มตัวอย่างของมหาวิทยาลัยราชภัฏกลุ่มภาคตะวันออกเฉียงเหนือจำนวน 12 มหาวิทยาลัย ดังมีขั้นตอนต่อไปนี้

 1.2.1 การคำนวณหาขนาดกลุ่มตัวอย่างที่เหมาะสมทั้งหมดจำนวน 7,241 คนโดยใช้สูตรการคำนวณของ (Taro Yamane, 1973, p. 727)

 n = N

 1 + N ( e2)

 เมื่อ n = จำนวนตัวอย่าง

 N = จำนวนประชากรทั้งหมด

 e = ความคลาดเคลื่อนที่ยอมให้เกิดขึ้นได้กำหนดไว้ที่ .05

 แทนค่าตามสูตร

 n = 7,241

 1+ (7,241 (0.05)2)

 = 379.0603

 จากการคำนวณหาขนาดตัวอย่างโดยการใช้สูตร ทาโร่ ยามาเน่ ดังกล่าว ได้หน่วยตัวอย่าง เท่ากับ 379.0603 คน และเพื่อให้เป็นไปตามหลักการคำนวณหาขนาดกลุ่มตัวอย่างการวิจัย ผู้วิจัยจึงทำการปรับขนาดกลุ่มตัวอย่าง เป็น 380 คน โดยใช้สูตรในการคำนวณ ดังนี้

จำนวนตัวอย่างในแต่ละกลุ่ม/ชั้น = จำนวนประชากรในแต่ละกลุ่มชั้น x จำนวนตัวอย่างทั้งหมด

 จำนวนประชากรทั้งหมด

กำหนดสูตรN **=** ax n

 T

 โดย N แทน จำนวนตัวอย่างในแต่ละกลุ่ม/ชั้น

 n แทน จำนวนตัวอย่างทั้งหมด

 a แทน จำนวนประชากรในแต่ละกลุ่มชั้น

 T แทน จำนวนประชากรทั้งหมด

 1.2.2 วิธีการสุ่มตัวอย่าง ในการวิจัยมีขั้นตอนดังนี้

 ขั้นตอนที่ 1 ใช้วิธีการสุ่มแบบแบ่งชั้นภูมิ (Stratified Random Sampling) ซึ่งเป็นการสุ่มตัวอย่างโดยแบ่งประชากรออกเป็นกลุ่มย่อย เรียกว่า ระดับชั้น หรือชั้นภูมิ แบ่งออกเป็นรายมหาวิทยาลัย แล้วสุ่มตัวอย่างจากทุกระดับชั้น ในการแบ่งสัดส่วน (Proportional Random Sampling) โดยการเทียบบัญญัติไตรยางค์ และจะได้กลุ่มตัวอย่างของแต่ละมหาวิทยาลัยจากนั้นจึงใช้วิธีการสุ่มอย่างง่าย

 ขั้นตอนที่ 2 ผู้วิจัยจะจัดทำบัญชีประชากร บุคลากรมหาวิทยาลัยราชภัฏ ในภาคตะวันออกเฉียงเหนือ โดยเรียงลำดับตามพยัญชนะชื่อ โดยแต่ละบัญชีจะเรียงลำดับประชากรตามหลักการเรียงอักษรพยัญชนะไทยของราชบัณฑิตสถาน พ.ศ. 2546 โดยเรียงตั้งแต่ 1 ถึง N ต่อมาคิดค่าช่วงสุ่ม (Sampling Interval) หรือ k โดยสูตร k = N/n แล้วเลือกจุดสุ่มเริ่มต้น (Random Start หรือ R) ที่อยู่ระหว่าง 1 ถึง k หลังจากนั้นจะเริ่มสุ่มตัวอย่างจากหน่วยตัวอย่างที่ประกอบด้วย R, R+k, R+2k……ไปจนครบจำนวน แต่ในกรณีที่ N หาร n ไม่ลงตัว ผู้วิจัยใช้จุดทศนิยม 3 ตำแหน่ง ถ้า k เป็นตัวเลขที่มีจุดทศนิยม จะเลือกตัวอย่างเป็นจำนวนเต็มโดยมีการปัดเศษทศนิยมตามหลักคณิตศาสตร์สากลนิยมใช้การจับสลากโดยรวบรวมรายชื่อของกลุ่มตัวอย่างจนครบจำนวนที่ต้องการ ตามตารางที่ 2 มาเป็นกลุ่มตัวอย่าง

**ตารางที่ 3.2**

*ประชากรและกลุ่มตัวอย่างมหาวิทยาลัยราชภัฏในภาคตะวันออกเฉียงเหนือ*

|  |  |  |  |  |  |
| --- | --- | --- | --- | --- | --- |
| ที่ | มหาวิทยาลัย | สายวิชาการ | จำนวนตัวอย่าง | สายสนับสนุน | จำนวนตัวอย่าง |
| 1 | มหาวิทยาลัยราชภัฏอุดรธานี | 583 | 30 | 398 | 21 |
| 2 | มหาวิทยาลัยราชภัฏมหาสารคาม | 663 | 35 | 306 | 16 |
| 3 | มหาวิทยาลัยราชภัฏเลย | 257 | 13 | 294 | 15 |
| 4 | มหาวิทยาลัยราชภัฏสกลนคร | 428 | 22 | 583 | 31 |
| 5 | มหาวิทยาลัยราชภัฏนครราชสีมา | 648 | 34 | 496 | 26 |
| 6 | มหาวิทยาลัยราชภัฏบุรีรัมย์ | 170 | 9 | 187 | 10 |
| 7 | มหาวิทยาลัยราชภัฏสุรินทร์ | 175 | 9 | 182 | 10 |
| 8 | มหาวิทยาลัยราชภัฏอุบลราชธานี | 223 | 12 | 248 | 13 |
| 9 | มหาวิทยาลัยราชภัฏศรีสะเกษ | 169 | 9 | 226 | 12 |
| 10 | มหาวิทยาลัยราชภัฏร้อยเอ็ด | 170 | 9 | 180 | 9 |
| 11 | มหาวิทยาลัยราชภัฏชัยภูมิ | 165 | 9 | 170 | 9 |
| 12 | มหาวิทยาลัยราชภัฏกาฬสินธุ์ | 137 | 7 | 183 | 10 |
|  | รวม | 3,788 | 198 | 3,453 | 182 |

 2. ตัวแปรที่ใช้ในการวิจัย

 ตัวแปรที่ใช้ในการวิจัย แบ่งออกเป็น ดังต่อไปนี้

 2.1 ตัวแปรต้นซึ่งเป็นปัจจัยที่ส่งผลต่อสมรรถนะการปฏิบัติงานเพื่อรองรับการเปิดประชาคมอาเซียนของบุคลากร มหาวิทยาลัยราชภัฏกลุ่มภาคตะวันออกเฉียงเหนือ ประกอบด้วย

 2.1.2 ปัจจัยวัฒนธรรมองค์การ

 2.1.3 ปัจจัยขวัญกำลังใจในการปฏิบัติงาน

 2.1.4 ปัจจัยภาวะผู้นำการเปลี่ยนแปลง

 2.1.5 ปัจจัยการเป็นองค์การแห่งการเรียนรู้

 2.2 ตัวแปรตาม คือสมรรถนะการปฏิบัติงานที่รองรับการเปิดประชาคมอาเซียนของบุคลากรมหาวิทยาลัยราชภัฏ ในภาคตะวันออกเฉียงเหนือ

 3. เครื่องมือที่ใช้ในการเก็บรวบรวมข้อมูล

 3.1 เครื่องมือที่ใช้ในการเก็บรวบรวมข้อมูลในการวิจัยระยะที่ 1

 เครื่องมือที่ใช้ในการเก็บรวบรวมข้อมูลในการวิจัยระยะที่ 1 เป็นแบบสอบถามซึ่งผู้วิจัยได้ปรับใช้และพัฒนาเครื่องมือมาจากแบบสอบถามที่มีนักวิชาการได้ทำการศึกษาไว้แล้ว และนำเครื่องมือวัดเหล่านั้นมาปรับข้อคำถามบางส่วนเพื่อให้สอดคล้องกับบริบทในการศึกษาครั้งนี้ ภายใต้การควบคุมดูแลและให้คำแนะนำจากอาจารย์ที่ปรึกษา ลักษณะของเครื่องมือที่ใช้ในการวิจัยจะแบ่งออกเป็น 3 ตอนคือ

 ตอนที่ 1 แบบสอบถามเกี่ยวกับ ปัจจัยส่วนบุคคลของผู้ตอบแบบสอบถามเป็นคำถามเกี่ยวกับข้อมูลทั่วไป ได้แก่ เพศ อายุ อายุการทำงาน ประสบการณ์การทำงานก่อนเข้าทำงาน ระดับการศึกษาสูงสุด ระดับรายได้ต่อเดือน ตำแหน่งในหน่วยงาน และสถานภาพสมรส ลักษณะแบบสอบถามเป็นแบบระบุรายการ (Check List)

 ตอนที่ 2 แบบสอบถามเกี่ยวกับปัจจัยที่ส่งผลต่อสมรรถนะการปฏิบัติงานที่รองรับการเปิดประชาคมอาเซียนของบุคลากรมหาวิทยาลัยราชภัฏ ในภาคตะวันออกเฉียงเหนือลักษณะเป็นแบบสอบถามแบบมาตราส่วนประมาณค่า (Rating Scale) ของ (Likert) แบ่งระดับการวัดเป็น 5 ระดับคือ มากที่สุดมาก ปานกลาง น้อย น้อยที่สุด โดยจัดเรียงเนื้อหา ข้อคำถาม ตามลำดับของปัจจัยที่นำมาศึกษา

 ตอนที่ 3 แบบสอบถามเกี่ยวกับแนวทางการพัฒนาสมรรถนะการปฏิบัติงานที่รองรับการเปิดประชาคมอาเซียนของบุคลากรมหาวิทยาลัยราชภัฏกลุ่มภาคตะวันออกเฉียงเหนือ ลักษณะแบบสอบถามเป็นแบบสอบถามปลายเปิด

 3.2 การหาคุณภาพเครื่องมือวัดที่ใช้ในการวิจัย

 การหาคุณภาพเครื่องมือวัดในการวิจัยระยะที่ 1 นี้ ผู้วิจัยกำหนดวิธีการตรวจสอบเพื่อหาคุณภาพของเครื่องมือวัดโดยมีขั้นตอนดังนี้

 3.2.1 เครื่องมือวัดทุกฉบับ ได้ผ่านการพิจารณาด้านเนื้อหา ความหมาย และการใช้ภาษาจากผู้ทรงคุณวุฒิ ตรวจสอบความครอบคลุมตามโครงสร้างของเนื้อหา ความสอดคล้องของข้อคำถามกับวัตถุประสงค์ (Item of Objective Congruence : IOC) โดยผู้เชี่ยวชาญจำนวน 3 ท่านคือ

 1) ดร.พิทักษ์พงศ์ กางกาน รัฐประศาสนศาสตรดุษฎีบัณฑิต (รป.ด.) สาขารัฐประศาสนศาสตร์ ตำแหน่ง หัวหน้าภาควิชารัฐศาสตร์ มหาวิทยาลัยราชภัฏชัยภูมิ เป็นผู้เชี่ยวชาญ ด้านโครงสร้างและเนื้อหาการวิจัย

 2) ดร.เทิดศักดิ์ สุพันดี ปรัชญาดุษฎีบัณฑิต (ปร.ด.) สาขาวิจัยและประเมินผลการศึกษา ตำแหน่งรองอธิการบดี มหาวิทยาลัยราชภัฏชัยภูมิ เป็นผู้เชี่ยวชาญด้านสถิติ การวัดและการประเมินผลการวิจัย

 3) ผู้ช่วยศาสตราจารย์ ดร.กัลยา กุลสุวรรณ ปรัชญาดุษฎีบัณฑิต (ปร.ด.) สาขาภาษาไทย ตำแหน่ง อาจารย์คณะมนุษยศาสตร์และสังคมศาสตร์ มหาวิทยาลัยราชภัฏมหาสารคามเป็นผู้เชี่ยวชาญด้านภาษาการวิจัย

 เกณฑ์การให้คะแนนรายข้อมีดังนี้

 คะแนนเท่ากับ +1 เมื่อแน่ใจว่าข้อคำถามตรงตามจุดมุ่งหมายที่ตั้งไว้

 คะแนนเท่ากับ 0 เมื่อไม่แน่ใจหรือข้อคำถามมีลักษณะคลุมเครือไม่ชัดเจน

 คะแนนเท่ากับ -1 เมื่อแน่ใจว่าข้อคำถามไม่ตรงตามจุดมุ่งหมายที่ตั้งไว้

 เลือกข้อคำถามที่ค่า IOC อยู่ในเกณฑ์ 0.6 – 1.0 ใช้เป็นข้อคำถามในแบบ

สอบถาม กรณีข้อคำถามใดไม่ผ่านค่า IOC ผู้วิจัยจะดำเนินการปรับปรุงแก้ไขแล้วให้ผู้เชี่ยวชาญหาค่า IOC ใหม่ หรือหากเป็นข้อคำถามที่ไม่กระทบต่อวัตถุประสงค์ผู้วิจัยจะดำเนินการตัดข้อนั้น ๆ

 3.2.2 นำแบบสอบถามที่สร้างขึ้นและผ่านการตรวจสอบเชิงโครงสร้างและเชิงเนื้อหาแล้วไปทดลองใช้กับบุคลากรสายวิชาการและสายสนับสนุน จำนวน 40 ราย ซึ่งไม่ได้เป็นกลุ่มตัวอย่างในการวิจัย

 3.2.3 จากนั้นนำข้อมูลมาวิเคราะห์อำนาจจำแนกรายข้อใช้เทคนิค (Item – Total Correlation) โดยวิธีของCronbach ผู้วิจัยจะนำข้อคำถามและโดยรวมของคำถามที่มีค่าเชื่อมั่นตั้งแต่ .85 ไปใช้ กรณีไม่ผ่านผู้วิจัยจะปรับปรุงแก้ไขแล้วดำเนินการทดลองใช้อีกครั้งจนกว่าจะผ่าน หรือหากข้อคำถามที่ไม่กระทบต่อวัตถุประสงค์ผู้วิจัยจะดำเนินการตัดข้อนั้น ๆ

 3.2.4 นำข้อที่ได้ตามเกณฑ์มาวิเคราะห์หาค่าความเชื่อมั่นของแบบสอบถามทั้งฉบับโดยวิธีการหาค่าสัมประสิทธิ์แอลฟ่า (Alpha Coefficient) ตามวิธีของ (Cronbach, Lee Joseph, 1970,p. 161) หลังจากได้ค่าความเชื่อมั่นของแบบสอบถามทั้งฉบับแล้ว นำไปใช้กับกลุ่มตัวอย่างต่อไปซึ่งจากการทดสอบได้ค่าความเชื่อมั่นของแบบสอบถามทั้งฉบับเท่ากับ .957

 4. การเก็บรวบรวมข้อมูล

 ผู้วิจัยดำเนินการเก็บรวบรวมข้อมูลตามขั้นตอน ดังนี้

 1. นำหนังสือขอความร่วมมือในการวิจัย จากคณบดีบัณฑิตวิทยาลัย มหาวิทยาลัยราชภัฏมหาสารคาม เสนอไปยังมหาวิทยาลัยราชภัฏ ในภาคตะวันออกเฉียงเหนือ เพื่อขอความร่วมมือในการเก็บรวบรวมข้อมูลจากบุคลากรสายวิชาการและสายสนับสนุน

 2. ผู้วิจัยกำหนดให้มีผู้ช่วยผู้วิจัยในการเก็บรวบรวมข้อมูล จำนวน 1 คน ต่อ 1 มหาวิทยาลัย เพื่อให้นำแบบสอบถามแจกให้กลุ่มตัวอย่าง

 3. ผู้วิจัยและผู้ช่วยผู้วิจัยดำเนินการเก็บแบบสอบถามคืนจนครบตามจำนวน

 5. การวิเคราะห์ข้อมูล

 การวิเคราะห์ข้อมูลการวิจัยในระยะที่ 1 นี้ ผู้วิจัยนำข้อมูลทั้งหมดมาจัดหมวดหมู่และบันทึกคะแนนแต่ละข้อในรูปแบบรหัส (Coding Form) หลังจากนั้นนำข้อมูลทั้งหมดไปวิเคราะห์ด้วยเครื่องคอมพิวเตอร์โดยใช้โปรแกรมสำเร็จรูปเพื่อทดสอบสมมติฐานเชิงทฤษฏีชั่วคราว ที่สร้างขึ้นก่อนการวิจัย โดยมีขั้นตอนดังนี้

 1. การวิเคราะห์เชิงพรรณนา (Descriptive Method) เพื่ออธิบายข้อมูลทั่วไป สถิติที่ใช้ ได้แก่ ค่าเฉลี่ย ร้อยละ ความถี่ และค่าเบี่ยงเบนมาตรฐาน (Standard Deviation) โดยกำหนดเกณฑ์การวัดมาตราส่วนประมาณค่า (Ratting Scale) 5 ระดับ ดังนี้

 5 หมายถึง ระดับสมรรถนะมากที่สุด

 4 หมายถึง ระดับสมรรถนะมาก

 3 หมายถึง ระดับสมรรถนะปานกลาง

 2 หมายถึง ระดับสมรรถนะน้อย

 1 หมายถึง ระดับสมรรถนะน้อยที่สุด

 เกณฑ์การแบ่งช่วงชั้นคะแนนจากจำนวนระดับชั้นเท่ากับ 5 ชั้น (คะแนนจาก 1 ถึง 5) คำนวณได้จากสูตร นี้

 = คะแนนสูงสุด-คะแนนต่ำสุด

 จำนวนระดับชั้น

 = 5 - 1

 5

 = 0.80

 ฉะนั้นในแต่ละช่องคะแนนของระดับชั้น จะเท่ากับ 0.80 คิดเป็นเกณฑ์การแบ่ง

ช่วงคะแนนในแต่ละระดับชั้น จากเกณฑ์ดังกล่าว ผู้วิจัยได้กำหนดการแปลความหมาย ดังนี้

 4.21 - 5.00 หมายถึง ปัจจัยมีสมรรถนะมากที่สุด

 3.41 - 4.20 หมายถึง ปัจจัยมีสมรรถนะมาก

 2.61 - 3.40 หมายถึง ปัจจัยมีสมรรถนะปานกลาง

 1.81 - 2.60 หมายถึง ปัจจัยมีสมรรถนะน้อย

 1.00 - 1.80 หมายถึง ปัจจัยมีสมรรถนะน้อยที่สุด

 2. วิเคราะห์ข้อมูลจากแบบสอบถามที่ตรวจเช็คความสมบูรณ์และลงรหัสแล้ว ด้วยโปรแกรมคอมพิวเตอร์สำเร็จรูป

 3. สรุปผลการวิเคราะห์ข้อมูลและอภิปรายผลสมรรถนะการปฏิบัติงานที่รองรับการเปิดประชาคมอาเซียนของบุคลากร มหาวิทยาลัยราชภัฏ ในภาคตะวันออกเฉียงเหนือ

 4. การวิเคราะห์ความสัมพันธ์ระหว่างปัจจัยด้วยค่าสัมประสิทธิสหสัมพันธ์อย่างง่ายของเพียรสัน (Pearson Product Moment Correlation) และการถดถอยพหุคุณ (Multiple Regression Analysis) โดยวิธี Stepwise และจะใช้เกณฑ์การบอกระดับหรือขนาดของความสัมพันธ์ โดยตัวเลขของค่าสัมประสิทธิสหสัมพันธ์ หากค่าสัมประสิทธิสหสัมพันธ์มีค่าเข้าใกล้ -1 หรือ 1 แสดงถึงการมีความสัมพันธ์กันในระดับสูง แต่หากมีค่าเข้าใกล้ 0 แสดงถึงการมีความสัมพันธ์กันในระดับน้อย หรือไม่มีเลย (Hinkle D.E, 1998, p. 118) มีค่าระดับของความสัมพันธ์ ดังนี้

 ค่า rxy ระดับความสัมพันธ์

 .90 – 1.00 มีความสัมพันธ์กันในระดับสูงมาก

 .70 - .90 มีความสัมพันธ์กันในระดับสูง

 .50 - .70 มีความสัมพันธ์กันในระดับปานกลาง

 .30 - .50 มีความสัมพันธ์กันในระดับต่ำ

 .00 - .30 มีความสัมพันธ์กันในระดับต่ำมาก

 5. สรุปผลการวิเคราะห์ข้อมูลและอภิปรายผลความสัมพันธ์ของสมรรถนะการปฏิบัติงานรองรับการเปิดประชาคมอาเซียนของบุคลากร มหาวิทยาลัยราชภัฏ ในภาคตะวันออกเฉียงเหนือ

 6. การวิเคราะห์ข้อมูลเพื่อหาแนวทางการพัฒนาสมรรถนะการปฏิบัติงานรองรับการเปิดประชาคมอาเซียนของบุคลากรมหาวิทยาลัยราชภัฏ ในภาคตะวันออกเฉียงเหนือมีขั้นตอนในการวิเคราะห์ข้อมูล ดังนี้

 6.1 ตรวจเช็คข้อเสนอแนะจากการตอบแบบสอบถามทุกฉบับ

 6.2 จัดกลุ่มข้อเสนอแนะแนวทางการพัฒนาสมรรถนะการปฏิบัติงานเพื่อรองรับการเปิดประชาคมอาเซียนของบุคลากร มหาวิทยาลัยราชภัฏกลุ่มภาคตะวันออกเฉียงเหนือ

 6.3 สรุปผลการวิเคราะห์ข้อมูลตามจำนวนความถี่ข้อเสนอแนะแนวทางการพัฒนาสมรรถนะการปฏิบัติงานเพื่อรองรับการเปิดประชาคมอาเซียนของบุคลากร มหาวิทยาลัยราชภัฏ ในภาคตะวันออกเฉียงเหนือ

**ระยะที่ 2 สร้างรูปแบบการพัฒนาสมรรถนะในการปฏิบัติงานที่รองรับการเปิดประชาคมอาเซียนของบุคลากร มหาวิทยาลัยราชภัฏ ในภาคตะวันออกเฉียงเหนือ ใช้วิธีการวิจัยเชิงคุณภาพ**

 1. กลุ่มเป้าหมาย

 กลุ่มเป้าหมายในการวิจัยระยะที่ 2 เป็นบุคลากรของมหาวิทยาลัยราชภัฏ ในภาคตะวันออกเฉียงเหนือ จำนวน 12 แห่ง เป็นกลุ่มเป้าหมายเชิงคุณภาพ

 เพื่อให้ได้กลุ่มเป้าหมายที่เป็นตัวแทนของประชากรที่ดี ผู้วิจัยได้ดำเนินการเลือกตัวอย่างโดยใช้เทคนิคการคัดเลือกแบบมีจุดประสงค์/เฉพาะเจาะจง (Purposive Selection) เป็นการคัดเลือกกลุ่มตัวอย่างที่มีความสอดคล้องกับปัญหาการวิจัย ค่าความเชื่อมั่นที่ 20 – 30 คน เพื่อให้เกิดความสอดคล้องและเหมาะสม ผู้วิจัยจึงกำหนดกลุ่มตัวอย่างเชิงคุณภาพไว้ที่ 24 คน

 2. เครื่องมือที่ใช้ในการวิจัย

 เครื่องมือที่ใช้ในการวิจัยระยะที่ 2 คือ แนวทางการพัฒนาสมรรถนะการปฏิบัติงานที่รองรับการเปิดประชาคมอาเซียนของบุคลากรมหาวิทยาลัยราชภัฏ ในภาคตะวันออกเฉียงเหนือ ที่ผู้วิจัยนำผลจากการวิจัยในระยะที่ 1 มาสร้างขึ้นเพื่อใช้เป็นร่างในการพิจารณา แบบสัมภาษณ์ เพื่อสัมภาษณ์ตัวแทนบุคลากรโดยวิธีการเลือกแบบเจาะจง เพื่อให้เกิดความสอดคล้องและเหมาะสม ผู้วิจัยจึงกำหนดกลุ่มตัวอย่างเชิงคุณภาพไว้ที่ 24 คน โดยใช้แบบสัมภาษณ์ แบบกำหนดแนวทางไว้ (The Interview Guide) เพื่อเป็นเครื่องมือเชิงคุณภาพหลังจากที่ทำการวิเคราะห์เชิงปริมาณเป็นที่เรียบร้อยแล้ว

 3. การวิเคราะห์ข้อมูลและสร้างรูปแบบการพัฒนา

 การวิเคราะห์ข้อมูลการวิจัยในระยะที่ 2 ผู้วิจัยทำการวิเคราะห์ข้อมูลและข้อเสนอแนะที่ได้จากการเก็บรวบรวมแบบสอบถาม (ที่ได้จากการวิจัยระยะที่ 1) และนำมาจัดกลุ่ม จากนั้นทำการสังเคราะห์กลุ่มและข้อเสนอแนะที่ได้ เพื่อนำผลการวิเคราะห์ข้อมูลมาจัดทำรูปแบบการพัฒนาสมรรถนะการปฏิบัติงานที่รองรับการเปิดประชาคมอาเซียนของบุคลากรมหาวิทยาลัยราชภัฏกลุ่มภาคตะวันออกเฉียงเหนือ โดยมีขั้นตอนดังนี้

 1. นำผลการวิเคราะห์ข้อมูลที่ได้จากการวิจัย ระยะที่ 1 มาสร้างรูปแบบการพัฒนาสมรรถนะการปฏิบัติงานที่รองรับการเปิดประชาคมอาเซียนของบุคลากรมหาวิทยาลัยราชภัฏกลุ่มภาคตะวันออกเฉียงเหนือ เพื่อใช้เป็นร่างในการพิจารณา

 2. นำรูปแบบที่สร้างขึ้นมาจัดทำแบบสัมภาษณ์เพื่อสัมภาษณ์ตัวแทนบุคลากรโดยวิธีการเลือกแบบเจาะจง จากกลุ่มตัวอย่าง จำนวน 24 คน แล้วนำมาสรุปปรับปรุงรูปแบบการพัฒนาให้สมบูรณ์ขึ้น

 4. กระบวนการวิจัยเพื่อพัฒนาสมรรถนะการปฏิบัติงาน

**ระยะที่ 1**

ศึกษาปัจจัยเชิงสาเหตุที่ส่งผลต่อสมรรถนะการปฏิบัติงาน ซึ่งตัวแปรที่ใช้ในการวิจัยคือ

 ตัวแปรอิสระ ได้แก่ ปัจจัยที่ส่งผลต่อสมรรถนะการปฏิบัติงานที่รองรับการเปิดประชาคมอาเซียนของบุคลากร มหาวิทยาลัยราชภัฏกลุ่มภาคตะวันออกเฉียงเหนือ ประกอบด้วย ปัจจัยวัฒนธรรมองค์การ ปัจจัยขวัญกำลังใจในการปฏิบัติงาน ปัจจัยภาวะผู้นำการเปลี่ยนแปลงและปัจจัยการเป็นองค์การแห่งการเรียนรู้

 ตัวแปรตาม คือ สมรรถนะการปฏิบัติงานที่รองรับการเปิดประชาคมอาเซียนของบุคลากรมหาวิทยาลัยราชภัฏ ในภาคตะวันออกเฉียงเหนือ

 ประชากรที่ใช้ในการวิจัย คือ บุคลากรสายวิชาการและสายสนับสนุน มหาวิทยาลัยราชภัฏกลุ่มภาคตะวันออกเฉียงเหนือ ประกอบด้วย มหาวิทยาลัยราชภัฏอุดรธานี, มหาวิทยาลัยราชภัฏมหาสารคาม, มหาวิทยาลัยราชภัฏเลย, มหาวิทยาลัยราชภัฏสกลนคร, มหาวิทยาลัยราชภัฏนครราชสีมา, มหาวิทยาลัยราชภัฏบุรีรัมย์, มหาวิทยาลัยราชภัฏสุรินทร์, มหาวิทยาลัยราชภัฏอุบลราชธานี, มหาวิทยาลัยราชภัฏศรีสะเกษ, มหาวิทยาลัยราชภัฏร้อยเอ็ด, มหาวิทยาลัยราชภัฏชัยภูมิ และมหาวิทยาลัยราชภัฏกาฬสินธุ์รวมจำนวนทั้งสิ้น 7,241 คนกลุ่มตัวอย่างที่ใช้ในการศึกษา คือ บุคลากรสายวิชาการและสายสนับสนุน มหาวิทยาลัยราชภัฏกลุ่มภาคตะวันออกเฉียงเหนือจำนวน 380 คน

 การวิเคราะห์ข้อมูล การวิเคราะห์เชิงพรรณนา (Descriptive Method) เพื่ออธิบายข้อมูลทั่วไป สถิติที่ใช้ ได้แก่ ค่าเฉลี่ย ร้อยละ ความถี่ และค่าเบี่ยงเบนมาตรฐาน (Standard Deviation) ทดสอบสมมติฐานในการวิจัย ใช้การวิเคราะห์สมการเชิงโครงสร้าง โดยใช้การถดถอยพหุคุณ (Multiple Regression Analysis) และสหสัมพันธ์เพียร์สัน (Pearson Correlation) เพื่ออธิบาย

ความสัมพันธ์ระหว่างปัจจัยต่าง ๆ ที่ส่งผลต่อ สมรรถนะการปฏิบัติงานเพื่อรองรับการเปิดประชาคมอาเซียนของบุคลากรมหาวิทยาลัยราชภัฏกลุ่มภาคตะวันออกเฉียงเหนือ โดยกำหนดระดับนัยสำคัญทางสถิติที่ .05 (Level of Significant .05)

**ระยะที่ 2**

สร้างรูปแบบการพัฒนาสมรรถนะในการปฏิบัติงานที่ที่รองรับการเปิดประชาคมอาเซียนของบุคลากรมหาวิทยาลัยราชภัฏ ในภาคตะวันออกเฉียงเหนือ

 กลุ่มเป้าหมาย บุคลากรของมหาวิทยาลัยราชภัฏ กลุ่มภาคตะวันออกเฉียงเหนือ จำนวน 4 แห่ง กลุ่มตัวอย่างเชิงคุณภาพ ประกอบด้วย บุคลากร มหาวิทยาลัยราชภัฏ กลุ่มภาคตะวันออกเฉียงเหนือ จำนวน 24 คน

 เครื่องมือที่ใช้ในการวิจัย ได้แก่ การนำผลการวิจัยระยะที่ 1 มาสร้างรูปแบบการพัฒนาสมรรถนะการปฏิบัติงานที่รองรับการเปิดประชาคมอาเซียนของบุคลากรมหาวิทยาลัยราชภัฏกลุ่มภาคตะวันออกเฉียงเหนือ

 การรวบรวมข้อมูล ใช้การสัมภาษณ์

***ภาพที่ 3.1*** กระบวนการวิจัยเพื่อพัฒนาสมรรถนะในการปฏิบัติงาน